
Către,
BIROUL PERMANENT AL CAMEREI DEPUTAȚILOR


	Vă înaintăm, alăturat, raportul comun asupra proiectului de Lege privind instituirea premiului naţional „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării şi discursului instigator la ură, trimis Comisiei pentru drepturile omului, culte şi problemele minorităţilor naţionale, Comisiei pentru politică externă și Comisiei juridice, de disciplină şi imunităţi  pentru examinare în fond, cu adresa nr. PL-x 531/2023 din 20 septembrie 2023.



	PREŞEDINTE,

Iusein IBRAM 
	PREŞEDINTE,

Rozália-Ibolya BIRÓ,

	PREŞEDINTE,

Laura VICOL

RAPORT    COMUN

asupra proiectului de Lege privind instituirea premiului naţional „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării şi discursului instigator la ură


În conformitate cu prevederile art.95 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale, Comisia pentru politică externă și Comisia juridică, de disciplină şi imunităţi  au fost sesizate, prin adresa nr. PL-x 531/2023 din 20 septembrie 2023, cu dezbaterea în fond a proiectului de Lege privind instituirea premiului naţional „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării şi discursului instigator la ură, înregistrat la Comisia pentru drepturile omului, culte şi problemele minorităţilor naţionale cu nr.4c-6/609 din 21 septembrie 2023, la Comisia pentru politică externă cu nr.4c-16/47 din 17 octombrie 2023 și la Comisia juridică, de disciplină și imunități cu nr.4c-13/890 din 29 septembrie 2023.
Senatul, în calitate de primă Cameră sesizată, a adoptat proiectul de lege în ședința din ziua de 18 septembrie 2023.
Camera Deputaţilor este Cameră decizională potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat.
Proiectul de lege are ca obiect de reglementare instituirea premiului naţional „Ambasador Mihnea Constantinescu“ pentru recunoaşterea meritelor deosebite în combaterea antisemitismului, xenofobiei, radicalizării şi discursului instigator la ură. Premiul de acordă anual în data de 13 decembrie de către ministrul afacerilor externe. Cuantumul premiului naţional „Ambasador Mihnea Constantinescu“ este echivalentul în lei a 10.000 euro şi se acordă din fonduri aprobate prin bugetul MAE. Acordarea acestui premiu contribuie la demersurile României pentru prevenirea şi combaterea tuturor formelor de intoleranţă, precum şi pentru creşterea rezilienţei societale în faţa acestor ameninţări. Evocarea personalităţii Ambasadorului Mihnea Constantinescu şi acordarea premiului pentru contribuţia unor reprezentanţi ai mediului academic şi societăţii civile din România şi din străinătate pentru activitatea lor în combaterea antisemitismului, xenofobiei, radicalizării şi discursului instigator la ură reprezintă reafirmarea angajamentul ferm al României pentru promovarea educaţiei, cercetării şi comemorării Holocaustului, precum şi pentru asumarea trecutului şi contracararea antisemitismului şi a negării, distorsionării şi trivializării Holocaustului. Prin recunoaşterea meritelor pentru activităţile educaţionale, de cercetare şi a celor destinate comemorării Holocaustului, acordarea premiului naţional „Ambasador Mihnea Constantinescu“ contribuie la încurajarea şi sprijinirea directă a mediului academic şi societăţii civile în derularea şi/sau continuarea unor proiecte viitoare educaţionale, de cercetare şi/sau destinate comemorării Holocaustului.
Potrivit prevederilor art.62 din Regulamentul Camerei Deputaților, republicat, Comisia pentru drepturile omului, culte și problemele minorităților naționale a examinat inițiativa legislativă în şedința din data de  4 octombrie  2023.
La lucrările Comisiei pentru drepturile omului, culte şi problemele minorităţilor naţionale, deputații și-au înregistrat prezența conform listei de prezență. 
La dezbateri a participat, în calitate de invitată, doamna Janina Sitaru, secretar de stat în Ministerul Afacerilor Externe, în conformitate cu prevederile art.56 din Regulamentul Camerei Deputaților.
În urma examinării proiectului de lege și a opiniilor exprimate, membrii Comisiei pentru drepturile omului, culte şi problemele minorităţilor naţionale au hotărât, cu majoritate de voturi (un vot contra și 6 abțineri), să transmită Comisiei pentru politică externă și Comisiei juridice, de disciplină și imunități un raport preliminar de adoptare a proiectului de Lege privind instituirea premiului naţional „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării şi discursului instigator la ură (PL-x 531/2023), în forma adoptată de Senat.
În conformitate cu dispozițiile art.62 și 64 din Regulamentul Camerei Deputaților, republicat, membrii Comisiei pentru politică externă au examinat proiectul de Lege, în ședință separată, în data de 17 octombrie 2023.
În conformitate cu prevederile art. 56 din Regulamentul Camerei Deputaților, la dezbateri a participat, în calitate de invitat, doamna Janina Sitaru, secretar de stat în cadrul Ministerului Afacerilor Externe.
La lucrările Comisiei deputații și-au înregistrat prezența conform listei de prezență.
În urma examinării proiectului de Lege și a dezbaterilor, membrii Comisiei pentru politică externă au hotărât, cu unanimitate de voturi, să transmită Comisiei juridice, de disciplină și imunități și Comisiei pentru drepturile omului, culte și problemele minorităților naționale un raport preliminar de adoptare a proiectului de Lege privind instituirea premiului național „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării și discursului instigator la ură (PLx. 531/2023), în forma adoptată de Senat.
La întocmirea raportului preliminar, membrii Comisiei au examinat proiectul de Lege, expunerea de motive, avizul favorabil cu observații și propuneri al Consiliului Legislativ, transmis cu nr. 570/30 mai 2023 și raportul preliminar de adoptare al Comisiei pentru drepturile omului, culte și problemele minorităților naționale, transmis cu nr. 4c-6/609 din 4 octombrie 2023.
În conformitate cu dispozițiile art.62 și 64 din Regulamentul Camerei Deputaților, republicat, membrii Comisiei juridice, de disciplină și imunități au examinat proiectul de Lege, în ședință separată, în ziua de 30 octombrie 2023.
La lucrările Comisiei deputații și-au înregistrat prezența conform listei de prezență.
În urma examinării proiectului de Lege și a dezbaterilor, membrii Comisiei juridice, de disciplină și imunități au hotărât, cu majoritate de voturi (două abțineri), să aprobe un raport comun de adoptare a proiectului de Lege privind instituirea premiului național „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării și discursului instigator la ură (PLx. 531/2023), în forma adoptată de Senat.
Comisiile sesizate în fond cu dezbaterea proiectului de Lege privind instituirea premiului național „Ambasador Mihnea Constantinescu” pentru merite deosebite în combaterea antisemitismului, xenofobiei, radicalizării și discursului instigator la ură au hotărât să transmită plenului Camerei Deputaților, spre dezbatere și adoptare, un raport comun de adoptare a proiectului de Lege, în forma adoptată de Senat.
	În raport cu obiectul şi conţinutul reglementării, proiectul de lege face parte din categoria legilor ordinare.



	PREŞEDINTE,
Iusein IBRAM 
	PREŞEDINTE,
Rozália-Ibolya BIRÓ,

	PREŞEDINTE,
Laura VICOL









	SECRETAR,
Daniel-Florin GHIȚĂ
	SECRETAR,
Mihail Albișteanu
	SECRETAR,                          László-Zsolt Ladányi











Consilier parlamentar-coordonator,		Consilier parlamentar,		Consilier parlamentar,
Onesia Babeș				     	Georgiana Leșan	               Rodica Penescu

